Sevilla FC

Sevilla Fútbol Club on vuonna 1905 perustettu jalkapalloseura Espanjan Sevillasta. Seuran edustusjoukkue pelaa Espanjan korkeimmalla sarjatasolla Primera Divisiónissa. Seura on saavuttanut mestaruuden Espanjan liigassa, Espanjan cupissa, UEFA Cupissa ja Eurooppa-liigassa, ja se on Espanjan maratontaulukossa sijalla seitsemän.Clasificación histórica LFP. Viitattu 7.12.2008

Sevillan kotistadion on 45 500 -paikkainen Ramón Sánchez Pizjuán. Seuran paikallisvastustaja on Real Betis. 

Sevilla sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 35.

 Historia 

 1900–1950 

Sevilla FC perustettiin 14. lokakuuta 1905, ja sen ensimmäinen puheenjohtaja oli Britteinsaarilla jalkapallo-oppinsa saanut José Luis Gallegos. Ensimmäisen virallisen ottelunsa Sevilla pelasi vuonna 1907 huelvalaista Recreativoa vastaan. Vuonna 1909 seura ajautui sisäisiin erimielisyyksiin, minka seurauksena eräs johtokunnan jäsenistä päätti erota ja perustaa oman seuran, josta myöhemmin kehittyi nykyinen Real Betis. Joukkueiden välillä pelattu paikallisottelu, derbi sevillano, on yksi Espanjan värikkäimmistä ja tunteikkaimmista.

1900-luvun ensimmäisinä vuosikymmeninä Sevilla otteli Andalusian-mestaruudesta, jonka se voitti 17 kertaa vuosina 1915–1940.List of Champions of Sur RSSSF. Viitattu 7.12.2008 Kilpailu toimi samalla karsintana Espanjan cupiin, jossa seura saavutti ensimmäisen mestaruutensa vuonna 1935 voitettuaan loppuottelussa Sabadellin maalein 3–0. Toinen mestaruus seurasi sisällissodan jälkeen vuonna 1939, jolloin Sevilla voitti loppuottelussa Racing Ferrolin 6–2.List of Cup Finals RSSSF. Viitattu 7.12.2008

Vuonna 1928 perustetussa kansallisessa liigassa Sevilla aloitti toiseksi korkeimmalta sarjatasolta Segunda Divisiónista. Joukkue sijoittui heti sarjan ensimmäiseksi, mutta tuolloin voittaja ei noussut suoraan. Sevilla pelasi kaksiosaisen karsinnan Primera Divisiónin viimeiseksi sijoittuneen Racing Santanderin kanssa, minkä se hävisi yhteismaalein 3–2. Nousu toteutui lopulta kauden 1933–1934 päätteeksi, jolloin Sevilla sijoittui jälleen Segundan ensimmäiseksi ja pääsarjaa laajennettiin samalla 12-joukkueiseksi.Final Tables 1928–1939 RSSSF. Viitattu 7.12.2008

Kaudella 1939–1940 Sevilla oli lähellä ensimmäistä pääsarjamestaruuttaan. Sarja oli juuri palannut sisällissodan aiheuttamalta tauolta ja Sevilla esitti vakuuttavia otteita. Kauden viimeisen Hérculesia vastaan pelatun ottelun 3–3-tasapelin myötä Atlético Aviación kuitenkin vei mestaruuden pisteen erolla. Seuraavalla kaudella Sevilla muun muassa murskasi Barcelonan maalein 11–1, Valencian 10–3 ja Hérculesin 8–3, mutta sarjasijoitukseksi jäi viides. Viimein kaudella 1945–1946 Sevilla voitti ensimmäisen ja toistaiseksi ainoan pääsarjamestaruutensa. Mestaruustaistelu oli jälleen tasainen ja toiseksi sijoittunut Barcelona jäi vain pisteen päähän.Final Tables 1939–1949 RSSSF. Viitattu 7.12.2008 Vuonna 1948 seura saavutti vielä Espanjan cupin, joka jäi sen viimeiseksi pokaaliksi lähes 60 vuoteen. Loppuottelussa se voitti Celtan 4–1.

 1950–2000 


Kaudella 1954–1955 Juan Arza voitti 28 maalillaan pääsarjan maalikuninkuuden (Pichichi). Hän on ainoa maalikuninkuuden voittanut Sevillan pelaaja ja 182 maalillaan myös seuran kaikkien aikojen paras maalintekijä Espanjan pääsarjassa.Estadísticas  Sevilla FC. Viitattu 7.12.2008 Vuonna 1958 avattiin seuran entisen puheenjohtajan mukaan nimetty Ramón Sánchez Pizjuán -stadion, jolla seuran edustusjoukkue nykyäänkin pelaa kotiottelunsa.Estadio  Sevilla FC. Viitattu 7.12.2008

Kaudella 1956–1957 Sevilla sijoittui Espanjan pääsarjassa toiseksi, minkä myötä se pääsi seuraavalla kaudella ensimmäistä kertaa mukaan kaksi vuotta aikaisemmin perustettuun Euroopan cupiin. Joukkue pudotti Benfican ja AGF:n, mutta puolivälierissä se hävisi Real Madridille yhteismaalein 10–2.Di Stéfano shines for Madrid 1.1.2006. UEFA. Viitattu 7.12.2008

1950-luvun lopussa ja 1960-luvulla Sevillan sarjasijoitukset alkoivat laskea, ja se sijoittui säännöllisesti taulukon alemmalle puoliskolle. Kaudella 1967–1968 se jäi 16 joukkueen sarjassa viimeiseksi ja putosi Segunda Divisióniin, mutta palasi yhden kauden jälkeen takaisin. 1970-luvun alussa seurasi jälleen lyhyt, kolme kautta kestänyt pudotus alemmas, mistä selvittyään Sevilla taisteli jälleen paikoista pääsarjan keskikastissa aina 1990-luvun puoliväliin asti ennen ajautumista talousvaikeuksiin ja uutta putoamista kauden 1996–1997 päätteeksi. Ennen vuosituhannen vaihdetta seura palasi vielä pääsarjaan kaudeksi 1999–2000, mutta sijoittui viimeiseksi keräten vain 28 pistettä.

 2000-luku 


Sevilla voitti Segunda Divisiónin Joaquín Caparrósin valmentamana kaudella 2000–2001 ja palasi takaisin pääsarjaan. 2000-luvulla Sevilla on noussut Espanjan kärkiseurojen joukkoon ja saavuttanut menestystä myös Euroopan kentillä hedelmällisen junioritoiminnan, puheenjohtaja José María del Nidon tuoman taloudellisen vakauden ja urheilutoimenjohtaja Monchin oivaltavien pelaajakauppojen ansiosta. Ensimmäiset menestyksen merkit näkyivät kaudella 2003–2004, jolloin joukkue ylsi Caparrósin johdolla Espanjan cupin välieriin ensimmäistä kertaa yli 20 vuoteen sekä sijoittui sarjassa kuudenneksi ansaiten paikan seuraavan kauden UEFA Cupin.

Kaudella 2005–2006 uuden valmentajan Juande Ramosin johtamana Sevilla päätti 58 vuotta kestäneen pokaalittoman ajanjakson, kun se voitti UEFA Cupin loppuottelussa Middlesbrough’n tyylipuhtaasti maalein 4–0. Mestaruus oli samalla seuran historian ensimmäinen kansainvälisissä seurajoukkuekilpailuissa.Sevilla end 58-year wait 1.6.2006. UEFA. Viitattu 7.12.2008 UEFA Super Cupissa kukistui Mestarien liigan voittanut Barcelona niin ikään selvin numeroin 3–0.Sevilla win big in Monaco 6.7.2007. UEFA. Viitattu 7.12.2008

Kaudella 2006–2007 Sevilla voitti jälleen UEFA Cupin, kun se kaatoi loppuottelussa Espanyolin rangaistuspotkukilpailun jälkeen. Sevilla on Real Madridin (1985–1986) ohella ainoa seura, joka on voittanut kilpailun kahdesti peräkkäin.Sevilla defend their honour 18.7.2007. UEFA. Viitattu 7.12.2008 Kotimaan kentillä Sevilla johti sarjaa usean kierroksen ajan ja taisteli jopa mestaruudesta, mutta jäi lopulta kolmanneksi viisi pistettä Real Madridille ja Barcelonalle hävinneenä. Sijoituksen ansiosta seura pääsi kuitenkin kauden 2007–2008 Mestarien liigaan ensimmäistä kertaa kilpailun nykyhistoriassa. Espanjan cupissa joukkue eteni loppuotteluun, jossa se voitti Getafen 1–0.Copa del Rey 2006–2007 Marca. Viitattu 7.12.2008 Erinomaisen vuoden kruunasi elokuussa pelattu Espanjan supercup, jossa Sevilla voitti hallinneen sarjamestarin Real Madridin yhteismaalein 6–3.Supercopa de España 2007 Marca. Viitattu 7.12.2008 Jalkapallon historiaa ja tilastoja tutkiva IFFHS rankkasi Sevillan vuosien 2006 ja 2007 parhaaksi seurajoukkueeksi.Club World Ranking IFFHS. Viitattu 7.12.2008

Kausi 2007–2008 alkoi Sevillan kannalta dramaattisesti seuran oman kasvatin Antonio Puertan saatua sairauskohtauksen kesken Getafea vastaan pelatun sarjakauden avausottelun ja kuoltua myöhemmin sairaalassa. Muutamia päiviä Puertan kuoleman jälkeen pelatussa UEFA Super Cupissa Sevilla ei enää onnistunut jatkamaan mestaruusputkeaan eurokentillä, vaan hävisi Milanille 3–1.Milan triumph again in Monaco 31.8.2007. UEFA. Viitattu 7.12.2008 Toinen takaisku seurasi myöhemmin syksyllä, kun menestysvalmentaja Juande Ramos siirtyi Tottenham Hotspuriin. Hänen tilalleen palkattiin seuran reservijoukkuetta valmentanut ja omalla pelaajaurallaan Sevillassa eniten pääsarjaotteluita (354) pelannut Manolo Jiménez, jonka johdolla joukkue selviytyi Mestarien liigan alkulohkosta voittajana jatkoon ja nousi heikohkosti sujuneesta alkukaudesta huolimatta kotimaan sarjassakin UEFA Cup -paikkaan oikeuttaneelle viidennelle sijalle.

 Saavutukset 

Kansalliset kilpailutLa entidad  Sevilla FC. Viitattu 7.12.2008
 Primera División (1): 1946
 Segunda División (4): 1929, 1934, 1969, 2001
 Espanjan cup (5): 1935, 1939, 1948, 2007, 2010
 Espanjan supercup (1): 2007

Kansainväliset kilpailut
 UEFA Cup ja Eurooppa-liiga (7): 2006, 2007, 2014, 2015, 2016, 2020, 2023
 UEFA Super Cup (1): 2006

 Pelaajat 

Tilanne 12. syyskuuta 2025.

 Maalivahdit 1  Odysseas Vlachodimos 13  Ørjan Nyland 25  Alberto Flores Puolustajat 2  José Ángel Carmona 3  César Azpilicueta 4  Kike Salas 5  Tanguy Nianzou 12  Gabriel Suazo 15  Fábio Cardoso 22  Ramón Martínez 23  Marcão

 Keskikenttäpelaajat 6  Nemanja Gudelj (C) 8  Joan Jordán 14  Peque 16  Juanlu Sánchez 18  Lucien Agoumé 19  Batista Mendy 20  Djibril Sow 24  Adnan Januzaj Hyökkääjät 7  Isaac Romero 9  Akor Adams 10  Alexis Sánchez 11  Rubén Vargas 17  Alfon 21  Chidera Ejuke

 Entisiä pelaajia 

  Adriano
  Dani Alves
  Juan Arza
  Júlio Baptista
  Manolo Jiménez
  Luís Fabiano
  Diego Maradona
  Jesús Navas
  Toni Polster
  Christian Poulsen
  Antonio Puerta
  Ivan Rakitić
  Sergio Ramos
  Javier Saviola
  Diego Simeone
  Davor Šuker
  Iván Zamorano

 Entisiä valmentajia 

  Helenio Herrera 1953–1956
  Ernst Happel 1973
  Miguel Muñoz 1979–1981
  Manolo Cardo 1981–1986
  Jock Wallace 1986–1987
  Carlos Bilardo 1992–1993, 1997
  Luis Aragonés 1993–1995
  José Antonio Camacho 1996–1997
  Joaquín Caparrós 2000–2005, 2018, 2019, 2025
  Juande Ramos  2005–2007
  Manolo Jiménez 2007–2010
  Antonio Álvarez 2010
  Gregorio Manzano 2010–2011
  Marcelino García Toral 2011–2012
  Míchel  2012–2013
  Unai Emery 2013–2016
  Jorge Sampaoli 2016–2017, 2022–2023
  Eduardo Berizzo 2017
  Vincenzo Montella 2017–2018
  Pablo Machín 2018–2019
  Julen Lopetegui 2019–2022
  José Luis Mendilibar 2023
  Diego Alonso 2023
  Quique Sánchez Flores 2023–2024
  García Pimienta 2024–2025

 Lähteet 

 Aiheesta muualla 

 Sevillan sivusto 
 Sevillan Primera División -tilastot LFP:n sivustolla 

Luokka:Espanjalaiset jalkapalloseurat
Luokka:Sevillan urheilu